余方悼亡適山圃牡丹芍藥盛開賦長句
作者：姜特立
朝代：宋

paragraphs: 白巾對紅艷，哀樂自不同。
緬彼古之人，拔去禮法中。
親喪至嘔血，悲涕固無從。
不哭即飲酒，陶然醉爲鄉。
吾愛蒙莊子，鼓盆歌慨慷。
吾笑潘河陽，忍淚賦悼亡。
自古皆有死，生滅固其常。
生也根一氣，死焉歸渺茫。
鍾情雖我輩，達節聖所臧。
且日飲無何，久久永相忘。